

**המכללה לביטחון לאומי**

##### מחזור מ"ו 2019 - 2018

## **מפקדת המכללות 871**

**המכללה לביטחון לאומי  
  
25 בפברואר 2019**

שלום רב,

אני מודה לך מאוד, על שנעתרת להצטרף לצוות המנחים שלנו לכתיבת העבודה השנתית.

במסגרת שנת הלימודים במכללה לביטחון לאומי, וכחלק מתוכנית הלימודים לתואר שני באוניברסיטת חיפה, נדרשים התלמידים לכתוב עבודת מחקר. עבודת המחקר השנתית היא אחת מפסגות הלמידה בשנת הלימודים. מטרתה להביא לידי ביטוי את הידע ואת התובנות שרכש התלמיד בתפקידיו ובמסגרת ניסיונו המקצועי כבכיר בשירות הציבורי במדינת ישראל. זאת, לצד ידע ומיומנויות אקדמיות מקובלות.

להלן מספר פרטים נוספים אודות תהליך כתיבת העבודה והדרישות האקדמיות הנלוות.

העבודה השנתית נכתבת במהלך שנת הלימודים, לאחר אישור הצעת המחקר של התלמיד על ידי מפקד המכללות במסגרת ועדה פנימית, שנוכחים בה מדריכי הצוותים ופרופסור גבי בן-דור מטעם אוניברסיטת חיפה. הוועדה מקפידה על אישור הצעות מעמיקות, בעלות ערך מחקרי בתחום הביטחון הלאומי.

העבודה מוגדרת כעבודת סמינר מורחבת לתואר השני, הן בהיקפה (בין שישים לשמונים עמודים לערך) והן במורכבותה. **ציון העבודה מהווה 20% מהציון הסופי לתואר השני**. הנחיית התלמידים נעשית על פי סטנדרטים אקדמיים מקובלים. **יש לזכור, שאף שהעבודה מוגדרת כעבודת גמר לתואר השני היא איננה שקולת תזה משום בחינה שהיא.**

הדף המצורף מגדיר את הקריטריונים, אליהם מתבקשים המנחים להתייחס כחלק מההערכה וממתן הציון הסופי.

**על החניכים להגיש את עבודתם עד לתאריך 7 במאי, 2019.** את ציון העבודה בצירוף חוות דעתך **יש להעביר על גבי הטופס המצורף עד לתאריך 13 ביוני, 2019,** לידי סא"ל מתן אור בדוא"ל OrMatan@mail.gov.il. זאת, כדי שהאוניברסיטה תוכל להשלים את הטיפול האדמיניסטרטיבי הכרוך במתן תעודות תואר שני. לאחר השלמת התהליך יקבלו המנחים שכר צנוע מאוניברסיטת חיפה בתודה על הליווי והתמיכה.

אני מודה לך שוב על הסכמתך ליטול חלק בהנחיית חניכי המכללה לביטחון לאומי.

בברכה,

אל"ם יוני סיידה- מרום

המדריך הראשי

המכללה לביטחון לאומי

**קריטריונים להערכת עבודה שנתית במכללה לביטחון לאומי**

|  |  |  |
| --- | --- | --- |
| **קריטריון** | **פירוט** | **ציון** |
| ***היצג לוגי 40%*** | * הצגת שאלת מחקר בנוגע לסוגיה הנדונה בצורה ברורה ומדויקת. * קשר בין מטרת המחקר להנחות היסוד ותיאור התופעה. * **יכולת ניתוח.** * מסקנות וסיכום העבודה לאור שאלת המחקר וגוף העבודה. * רלבנטיות המסקנות וההמלצות. | 40 |
| ***היבט תיאורטי 20%*** | * שימוש עשיר ומגוון במקורות. * בקיאות בחומר והיכרות עם מחקרים נוספים ומקבילים לנושא העבודה. * אינטגרציה בין מקורות, שמירה על כללי הציטוט. | 20 |
| ***חידוש ותרומה 30%*** | * חידוש ביצירת/קיבוץ ידע ותרומה הגותית ו/או מעשית לביטחון הלאומי. | 30 |
| ***תקינות לשונית 10%*** | * כתיבה רהוטה: ניסוחים ברורים, עברית תקינה. * ארגון ומבנה העבודה: חלוקה נכונה לפסקות, קישוריות לשונית ורעיונית. | 10 |
| ***סיכום*** |  | 100 |

**הערכה כללית:**

* תהליך העבודה מול מירב היה מצוין. מצאנו יכולת עבודה עצמאית ובאיכות גבוהה מצד אחד, יחד עם נכונות להקשיב וללמוד נושא חדשני ולא שגרתי מצד שני. במקביל, מירב התמודדה יפה עם היבטים חדשים בנושא שהיא כמעט ולא הכירה קודם לכן.
* תהליך הכתיבה היה עצמאי, ולאחר כל איטרציה נראה שיפור ניכר וההערות התקבלו לאחר דיון או התכתבות ממצה.
* בעינינו, לעבודה של מירב יש פוטנציאל גבוה מאד מבחינת החדשנות והתרומה לארגונים בטחוניים בארץ ובעולם, ובפרט לצה"ל - ולמעשה, יש לעבודה חשיבות לארגונים גדולים בכלל.
* אנחנו מאד מרוצים מהעבודה, ובעיקר מהתרומה הפוטנציאלית לצה"ל, הן מן האספקט הכלכלי (פוטנציאל חסכון והתייעלות), המשך באספקט החברתי (ביכולת לייצר ולחזק קהילות בתוך צה"ל) ובאספקט הסביבתי (פוטנציאל תרומה לסביבה) וכלה באספקט התפעולי / מבצעי (החל ביכולת לייעל תהליכי עבודה וכלה בניצול יעיל ונרחב יותר במשאבים, יכולות וידע).